open-index/open-wikipedia-markdown huggingface dataset:
ჯასტინ ტრიუდო

**ჯასტინ პიერ ჯეიმზ ტრიუდო** (; დ. 25 დეკემბერი, 1971, ოტავა) — კანადელი პოლიტიკოსი, კანადის პრემიერ-მინისტრი 2015 წლის 4 ნოემბრიდან 2025 წლის 14 მარტამდე, კანადის ლიბერალური პარტიის ლიდერი 2013 წლის 14 აპრილიდან. კანადის ყოფილი პრემიერ-მინისტრ პიერ ელიოტ ტრიუდოს უფროსი შვილი. ჯასტინ ტრიუდომ 2015 წლის საპარლამენტო არჩევნებში დაამარცხა კონსერვატიული პარტია. ამით იგი კანადის ისტორიაში მეორე ახალგაზრდა პრემიერ-მინისტრი გახდა.

## ბიოგრაფია 
საშუალო სკოლის დასრულების შემდეგ სწავლობდა ჟან-დე-ბრეფის კოლეჯში. მიიღო ინგლისური ლიტერატურის ბაკალავრის ხარისხი მაკგილის უნივერსიტეტში და ბაკალავრის პედაგოგის ხარისხი ბრიტანეთის კოლუმბიის უნივერსიტეტში.

ჩაატარა სოციალური კვლევა და ასწავლიდა ფრანგულ ენას და მათემატიკას ვესტ-პოინტის აკადემიაში და უინსტონ ჩერჩილის სახელობის საშუალო სკოლაში, ვანკუვერში. 2002 წლიდან მოყოლებული, ორი წლის განმავლობაში, სწავლობდა საინჟინრო პოლიტიკურ სკოლაში, მონრეალში. 2004 წელს იგი მუშაობდა რადიოსადგურ SKAS-ზე.

2013 წლის 14 აპრილს, იგი აირჩიეს კანადის ლიბერალური პარტიის ლიდერად — რეგიონულ არჩევნებში მან მიიღო ხმების 80%.

2015 წლის 19 ოქტომბერს, საპარლამენტო არჩევნებში მისმა პარტიამ მიიღო ხმების უმრავლესობა და იგი გახდა ყველაზე ახალგაზრდა პრემიერ-მინისტრი კანადის ისტორიაში.

## ცხოვრება 
left|thumb|200პქ|ჯასტინ ტრიუდო ცოლთან ერთად ტორონტოს კინოფესტივალზე

მისი მშობლები განქორწინდნენ, როდესაც იგი 6 წლის იყო. ჰყავს ძმა ალექსანდრე (დ. 25 დეკემბერი, 1973, ჟურნალისტი და კინოდოკუმენტალისტი). მეორე ძმა, მიშელი (დ. 2 ოქტომბერი 1975 - გ. 13 ნოემბერი 1998, აბიტურიენტი) სათხილამურო სრიალის დროს დაიღუპა, ზვავი ჩამოწოლის შედეგად. მისი სხეული ნაპოვნი არ იქნა.

2005 წლის 28 მაისს ცოლად შეირთო ფოტომოდელი და ტელეწამყვანი სოფი გრეგუარი. ჰყავს სამი შვილი.

* ქსავიე ჯეიმზი (დ. 18 ნოემბერი, 2007);
* ელა-გრეის მარგარეტი  (დ. 5 თებერვალი, 2009);
* ადრიანი (დ. 28 თებერვალი, 2014).

## სქოლიო
კატეგორია:კანადის პრემიერ-მინისტრები
კატეგორია:დაბადებული 1971
კატეგორია:დაბადებული 25 დეკემბერი
კატეგორია:ცოცხალი ადამიანები
ნიტრილის ფთორიდი

**ნიტრილის ფთორიდი**, NO2F — უფერო გაზი. ის ძლიერ მჟანგავია და გამოიყენება, როგორც ფტორის იონის მატარებელი. ასევე იყო მცდელობები მისი, როგორც სარაკეტო საწვავის გამოყენების, თუმცა რეალობაში ეს არასოდეს განხორციელებულა. ნივთიერებას გააჩნია მოლეკულარული და არა იონური ბმები, რაც განაპირობებს მის ძალიან დაბალ დუღილის ტემპერატურას. მოლეკულარულ ბმას გააჩნია ბრტყელი N-F ბმა 135 პიკომეტრი სიგრძით.

## მიღება
პირველი ჩანაწერი ნიტრილის ფთორიდის მიღების შესახებ გამოქვეყნდა 1905 წელს ჰენრი მოისანისა და ლებოს მიერ აზოტის დიოქსიდი-ს ფტორირებით. რეაქცია ძალიან ეგზოთერმულია, რაც პროდუქტის დანაგვიანებას იწვევს. მოცემული პრობლემების თავიდან ასარიდებლად შემუშავდა მეთოდი, სადაც ფტორის ნაცვლად კობალტის (III) ფტორიდი გამოიყენება::

:NO2  +  CoF3   →   NO2F  +  CoF2

მიღებული CoF2-დან ისევ შეიძლება CoF3-ის მიღება. შემუშავდა ასევე სხვა მეთოდებიც.

## თერმოდინამიკური მახასიათებლები
მოცემული გაზის თერმოდინამიკური მახასიათებლები დადგინდა ინფრაწითელი და რამანული სპექტროსკოპიით. FNO2 მოლეკულის ფორმაციისას გამოყოფილი სითბო -19 ± 2 კკალ/მოლ. -ს უდრის

## რეაქციები
ნიტრილის ფთორიდი შეიძლება გამოყენებულ იქნეს ორგანული აზოტნაერთების და ნიტრატული ესტერების მისაღებად.

## იხილეთ აგრეთვე
* ნიტრილი

## რესურსები ინტერნეტში
* WebBook page for NO2F 
* National Pollutant Inventory - Ionic Fluoride and related compounds fact sheet 

## სქოლიო
ჯინჯა

**ჯინჯა** () — ქალაქი უგანდაში, მდებარეობს აღმოსავლეთის რეგიონში და ჯინჯის ოლქის ადმინისტრაციული ცენტრია. მისი მოსახლეობა 2014 წლის აღწერის მონაცემებით შეადგენს 72 931 ადამიანს.

## გეოგრაფია 
დასახლებული პუნქტის ცენტრის სიმაღლე შეადგენს 1167 მეტრს ზღვის დონიდან.

## დემოგრაფია 
ქალაქის მოსახლეობა წლების მიხედვით:

## ეკონომიკა 
ჯინჯის სიახლოვეს მდებარეობს ოუენ-ფოლსის ჰიდროელექტროსადგური.

## სქოლიო
კატეგორია:უგანდის ქალაქები
ნანსანა

**ნანსანა** () — ქალაქი უგანდაში, მდებარეობს ცენტრალური რეგიონის ვაკისოს ოლქში. მისი მოსახლეობა 2014 წლის აღწერის მონაცემებით შეადგენს 144 441 ადამიანს.

## გეოგრაფია 
ქალაქი მდებარეობს მთავარ ავტომაგისტრალზე დედაქალაქ კამპალასა და ქალაქ ჰოიმას შორის. ქალაქი იმყოფება კამპალიდან დაახლოებით 13 კმ-ში ჩრდილო-დასავლეთით და ყველაზე დიდი ქალაქია ავტომაგისტრალზე კამპალასა და ჰოიმას შორის.

## რესურსები ინტერნეტში
* Photo of Hardware Store in Nansana 
* Short Film About Nansana's Waste Management Issues 

## სქოლიო
კატეგორია:უგანდის ქალაქები
From the Ground Up: Edge's Picks from U2360°

'''''From the Ground Up: Edge's Picks from U2360°''''' — ირლანდიური როკ-ჯგუფ U2-ს საკონცერტო ალბომი. იგი გამოვიდა 2012 წლის დეკემბერს, მხოლოდ u2.com-ის აბონენტებისთვის. 15 სიმღერა, ჩაწერილი ტურნეს  U2 360° Tour მსვლელობისას ცოცხლად, ამ კომპილაციისთვის ჯგუფის გიტარისტმა The Edge-მა შეარჩია.

## სიმღერების სია
## სქოლიო
კატეგორია:2012 წლის საკონცერტო ალბომები
კატეგორია:U2-ს საკონცერტო ალბომები
Duals

***U2 Duals*** — ირლანდიური როკ-ჯგუფ U2-ს კომპილაციური ალბომი. გამოვიდა 2011 წლის აპრილს, მხოლოდ u2.com-ის ხელმომწერთათვის. მასში შეტანილია სხვადასხვა წლებში ბონოს, The Edge-ს და ჯგუფის მიერ სხვა პროექტების ფარგლებში ჩაწერილი სიმღერები.

## სიმღერების სია
## სქოლიო 
კატეგორია:U2-ს კომპილაციური ალბომები
კატეგორია:2011 წლის კომპილაციური ალბომები
კატეგორია:ალბომები ბრაიან ინოს პროდიუსერობით
კატეგორია:Interscope Records-ის კომპილაციური ალბომები
კატეგორია:ვოკალური დუეტების ალბომები
ეკუმენიზმი

**ეკუმენიზმი** (ბერძ. οἰκουμένη, მსოფლიო) — მსოფლიო მოძრაობა, რომლის მიზანიცაა ქრისტიან მორწმუნეთა გაერთიანება. 

მოციქულთა ხანიდან დაიწყო ქრისტიანული ეკლესიის ერთიანი სხეულის დაშლა. XIX-XX საუკუნეების მიჯნაზე პროტესტანტიზმის წიაღში დაიბადა თანამედროვე ეკუმენური მოძრაობა. ის ოფიციალურად გაფორმდა 1910 წელს ედინბურგში გამართულ მსოფლიო მისიონერულ კონფერენციაზე, რომელსაც 1921 წელს „მისიონერთა საერთაშორისო საბჭო“ ეწოდა. მან იდეალად გამოაცხადა ქრისტიანული ეკლესიების გაერთიანება დოგმატური და კანონიკური განსხვავებების ხელშეუხებლად. ტერმინი „ეკუმენიზმი“ ხმარებაში შემოვიდა 1937 წელს პრინსტონის უნივერსიტეტის თეოლოგიური სემინარიის თეოლოგების მიერ. მოძრაობა თანდათან გაფართოვდა, გაძლიერდა და შეიძინა მომხრეები პროტესტანტული ეკლესიების გარეთაც. 1948 წელს ამსტერდამში შეიქმნა საერთაშორისო მასშტაბის ორგანიზაცია, რომელიც გახდა ეკუმენური მოძრაობის ბირთვი ეკლესიათა მსოფლიო საბჭო. 

მასში გაერთიანებულია პროტესტანტული, მართლმადიდებლური, ძველმართლმადიდებლური ეკლესიები. 1961 წელს მისი წევრი გახდა რუსეთის მართლმადიდებელი ეკლესია. 1962 წელს საქართველოს მართლმადიდებელი ეკლესია. 1978 წელს საბჭოს თანაპრეზიდენტად აირჩიეს საქართველოს კათოლიკოს-პატრიარქი ილია II. საქართველოს მართლმადიდებელმა ეკლესიამ საბჭო დატოვა 1997 წელს. რომის კათოლიკური ეკლესია არ არის საბჭოს წევრი, მაგრამ ის გზავნის მეთვალყურეებს სხდომებზე სიტყვის უფლებით. რეზიდენაცია მდებარეობს ჟენევაში. 2008 წლის მონაცემებით საბჭო აერთიანებს 200 ქვეყნის 500-მდე ეკლესიას. 

ეკუმენიზმის გვერდით ძალას იკრებს პანეკუმენური მოძრაობა, რომელიც ქრისტიანული ეკლესიების და დიდი მსოფლიო რელიგიების, ისლამის, ბუდიზმის, ინდუიზმის და იუდაიზმის დიალოგის გაღრმავებას უწყობს ხელს. დღესდღეობით მსოფლიოში რამდენიმე პანეკუმენური ფორუმი მოქმედებს.

## ლიტერატურა 
*
* მოხელის სამაგიდო ლექსიკონი / გაეროს განვითარების პროგრამა; (შემდგ.: სამსონ ურიდია და სხვ.; რედ.: ვაჟა გურგენიძე) - თბ., 2004 - 483გვ.
* Архим. Серафим (Алексиев), архим. Сергий (Язаджиев). Почему православному христианину нельзя быть экуменистом. — СПб, 1992. — 304 с.
* Барон Й., архиеп. Крест и диалог: Теология Креста в свете христианского единства — СПб. : Алетейя, 2010. — 520 с
* Экуменическое движение // Карманный словарь атеиста / Ю. А. Бахныкин, М. С. Беленький, А. В. Белов и др.; Под. ред. М. П. Новикова. — 7-е изд. — М.: Политиздат, 1987. — С. 265-266. — 271 с..
* Православие и экуменизм. Документы и материалы. 1902—1998 г. (недоступная ссылка с 20-05-2013 (936 дней) — история, копия) Отдел внеш. церк. сношений Московского патриархата, 1999 (2-е изд.)
* Смирнов М. Ю. Экуменизм // Реформация и протестантизм: Словарь. — СПб.: Изд-во С.-Петерб. ун-та, 2005. — 197 с.

კატეგორია:ქრისტიანობა
მართლმადიდებელი ეკლესია საქართველოში

**მართლმადიდებელი ეკლესია საქართველოში** — მართლმადიდებლური დაჯგუფება საქართველოში, რომელიც სქიზმაში იმყოფება საქართველოს მართლმადიდებელ ეკლესიასთან. ცნობილია ასევე „ბოსტონის დაჯგუფების“ სახელით. არსებობს 1997 წლიდან. გამოირჩევა ანტისერგიანული და ანტიეკუმენისტური პოზიციებით. მიმდევართა რაოდენობა 1000 ადამიანს აღწევს. 

ეკლესია უპირისპირდება სერგიანელობას, ანუ სასულიერო იერარქების ისტორიულ ლოიალურ დამოკიდებულებას საბჭოთა კავშირის მიმართ, რისი დეკლარირებაც მოახდინა მოსკოვის პატრიარქმა სერგიმ 1927 წელს. „მართლმადიდებელი ეკლესია საქართველოში“ 1927 წელს თვლის საქართველოს საპატრიარქოში სერგიანული ერესის დამკვიდრების თარიღად და მიიჩნევს, რომ ამავე წელს საბჭოთა ხელისუფლებამისადი ლოიალურად განწყობილმა ქრისტეფორე III-მ პატრიარქის ტახტი კათოლიკოს-პატრიარქ ამბროსი ხელაიას წინააღმდეგ ბრძოლის საფასურად მიიღო.

საქართველოს საპატრიარქოსგან გამიჯვნის მეორე, მაგრამ უმთავრესი მიზეზი არის ამ უკანასკნელის მონაწილეობა ეკუმენისტურ ორგანიზაციებში. 1962 წლიდან საქართველოს მართლმადიდებელი ეკლესია იყო ეკლესიათა მსოფლიო საბჭოს წევრი. ანტიეკუმენისტ სასულიერო და საერო პირთა ნაწილმა 1996-97 წლებში მოითხოვა კათოლიკოს-პატრიარქ ილია II-სა და საქართველოს ეკლესიის წმინდა სინოდისაგან ეკუმენური ორგანიზაციებიდან გამოსვლა და ეკუმენიზმის დაგმობა მოსთხოვა. საპატრიარქომ ეს მოთხოვნა 1997 წლის 20 მაისს დააკმაყოფილა. თუმცა ანტიეკუმენისტების ჯგუფმა წამოაყენა ახალი მოთხოვნა, რომ საქართველოს ეკლესიას გაეწყვიტა კავშირი იმ მართლმადიდებელ ეკლესიებთან, რომლებიც ჩაბმული არიან ეკუმენურ მოძრაობაში. ამ მოთხოვნის დაკმაყოფილება ნიშნავდა ყველა სხვა მართლმადიდებელ ეკლესიასთან კავშირის გაწყვეტას და საპატრიარქომ ის არ დააკმაყოფილა. 

შედეგად მათ 1997 წელს ჩამოაყალიბეს „მართლმადიდებელი ეკლესია საქართველოში“ დაუკავშირდნენ ჩრდილოეთ ამერიკის წმიდა მართლმადიდებელი ეკლესიას, რომლისგანაც, ადგილობრივი ეპისკოპოსის არყოლის გამო, მიიღეს სამღვდელო ხელდასხმა. ამ ეკლესიის მთავარი რელიგიური ცენტრი აშშ-ის ქალაქ ბოსტონში მდებარეობს, ხოლო სამრევლოები არსებობს კანადაში, მექსიკაში, გვატემალასა და კოლუმბიაში. ჩრდილოეთ ამერიკის წმიდა მართლმადიდებელ ეკლესიაში საქართველოს ამჟამინდელი და ყოფილი მოქალაქეებიც მოღვაწეობენ, მათ შორის მიტროპოლიტი გრიგოლ ბაბუნაშვილი, მღვდელი ანდრია ბოროდა, დიაკვანი ოთარ დეისაძე.

მართლმადიდებელი ეკლესია საქართველოში ოთხი სამრევლოსგან შედგება: თბილისის სამრევლო, ღვთისმშობლის მიძინების სახელობის ტაძრით, რომელსაც მღვდლები გელასი და ზურაბ აროშვილები ემსახურებიან; კახეთის სამრევლო; ქუთაისის სამრევლო, რომელსაც აქვს წმ. ნიკოლოზის სახელობის ტაძარი (ემსახურება მღვდელი დავით გიორგაძე); და სოფელ შემოქმედის სამრევლო, სადაც 2001 წელს, ეკლესიის წევრებს ადგილობრივმა მოსახლეობამ  დაუნგრია მშენებარე წმინდა გიორგის ტაძარი

## იხილეთ აგრეთვე
*საქართველოს მართლმადიდებელი ეკლესიის სქიზმატური ეკლესიები

## ლიტერატურა 
*

## რესურსები ინტერნეტში
* Holy Orthodox Metropolis of Boston
* ინტერვიუ მღვდელ გელასი აროშვილთან

კატეგორია:ქრისტიანობა საქართველოში
კატეგორია:მართლმადიდებელი ეკლესიები
ეკლესიათა მსოფლიო საბჭო

**ეკლესიათა მსოფლიო საბჭო** () — ყველაზე დიდი საერთაშორისო ქრისტიანული ეკუმენური ორგანიზაცია. დაარსდა 1948 წელს ამსტერდამში. 

აერთიანებს მართლმადიდებელი ეკლესიების უმრავლესობას და პროტესტანტული კონფესიების მნიშვნელოვან ნაწილს. ამჟამად მისი წევრია 352 ქრისტიანული ეკლესია, რომელიც 110-ზე მეტ ქვეყანაში წარმოადგენს 500 000-მდე ქრისტიანს. საბჭოს წევრი არაა რომის კათოლიკური ეკლესია; იგი მხოლოდ მეთვალყურეებს გზავნის სხდომებზე სიტყვის უფლებით. 1961 წელს ნიუ-დელიში გამართულ მესამე საერთო ასამბლეაზე ეკლესიათა მსოფლიო საბჭომ განსაზღვრა საკუთარი არსი, როგორც „ერთიანობა ეკლესიებისა, რომელნიც აღიარებენ უფალ იესო ქრისტეს, როგორც ღმერთსა და მაცხოვარს, საღმრთო წერილის თანახმად, და ამიტომ ცდილობენ, ერთად აღასრულონ თავიანთი საერთო მოწოდება ერთადერთი მამის, ძისა და სული წმიდის სადიდებლად“.  საბჭოს სამდივნო განლაგებულია ჟენევაში (შვეიცარია). 

საქართველოს მართლმადიდებელი ეკლესია ეკლესიათა მსოფლიო საბჭოს 1963 წელს შეუერთდა (მანამდე, 1961 წელს საბჭოს წევრი გახდა რუსეთის მართლმადიდებელი ეკლესია). 1978–1983 წლებში სრულიად საქართველოს კათოლიკოს-პატრიარქი ილია II ეკლესიათა მსოფლიო საბჭოს ერთ-ერთი პრეზიდენტი იყო. 1997 წლის აპრილში ბეთანიის, შიომღვიმის, დავით გარეჯის, ზარზმის მონასტრებისა და შემოქმედის ეპარქიის ბერ-მონაზვნებმა პატრიარქ ილია II-ს ღია წერილით მიმართეს, რომელშიც აღნიშნული იყო, რომ „ეკუმენურ ერესში“ მონაწილეობის გამო ევქარისტიულ კავშირს წყვეტდნენ მასთან. 1997 წლის 20 მაისს საქართველოს მართლმადიდებელი ეკლესიის წმინდა სინოდმა იმის გამო, რომ, ერთის მხრივ, ეკლესიათა მსოფლიო საბჭო არასაკმარისად ითვალისწინებდა მართლმადიდებელთა ინტერესებს და, მეორე მხრივ, საქართველოს ეკლესიის სიმტკიცეს საფრთხე ემუქრებოდა, საბჭოს რიგები დატოვა.
## ლიტერატურა
* თინიკაშვილი, დ., საქართველოს მართლმადიდებელი ეკლესია და ეკუმენური მოძრაობა (1997 წლამდე და შემდეგ), ჟურნალი „ორბელიანი“, №4, 2021.

## რესურსები ინტერნეტში
* ეკლესიათა მსოფლიო საბჭო — რელიგიები საქართველოში, რედ. ზურაბ კიკნაძე, თბ., 2008.
* ეკლესიათა მსოფლიო საბჭო —  პეტროზილო, პ., ქრისტიანობის ლექსიკონი, თბ., 2011.
* ეკლესიათა მსოფლიო საბჭო — ოფიციალური ვებგვერდი 

კატეგორია:ქრისტიანული ორგანიზაციები
კატეგორია:1948 წელს დაარსებული ორგანიზაციები
კატეგორია:ორგანიზაციები ანბანის მიხედვით
Spirit of Eden

***Spirit of Eden*** — ინგლისური ახალი ტალღის ჯგუფ Talk Talk-ის მეოთხე სტუდიური ალბომი. გამოვიდა 1988 წელს Parlophone-ზე. ალბომს არ ჰქონია კრიტიკული თუ კომერციული წარმატება, მაგრამ მოგვიანებით საკულტო სტატუსი შეიძინა და გავლენიან ჩანაწერად ითვლება.

## სიმღერების სია
სიმღერების "Desire" და "Inheritance" შორის 30 წამიანი პაუზაა. ალბომში შეტანილი კომპოზიციების სამუშაო სახელწოდებები იყო "Modell", "Camel", "Maureen", "Norm", "Inheritance", "Snow in Berlin" და "Eric".

## სქოლიო
კატეგორია:Talk Talk-ის ალბომები
კატეგორია:1988 წლის ალბომები
კატეგორია:Parlophone-ის ალბომები
კატეგორია:EMI Records-ის ალბომები
გეიმპლეი

**გეიმპლეი** (ინგლ.gameplay) — სათამაშო გარემო  — მოთამაშის რაკურსით. წარმოადგენს სპეციფიკურ საშუალებას, სადაც მოთამაშეები ურთიერთქმდებენ თამაშთან და კერძოდ ვიდეო თამაშებთან. გეიმპლეი თავის თავში მოიცავს ვიდეო თამაშების სხვადასხვა ძირეულ ასპექტებს, მათ შორის ტექნიკურ მხარეს — როგორიც არის თამაშის შიდა მექანიკა, განსაზღვრული ერთობლივი მეთოდების ურთიერთქმედებას მოთამაშესთან, თამაშთან და ა.შ. 

## მიმოხილვა
[მინი|200პქ|ერთ-ერთი ადრეული [თავსატეხი თამაშის „Edge“-ის გეიმპლეი.]]
თამაშების დიზაინის ბევრი თანამედროვე თეორიტიკოსი ამტკიცებს, რომ „გეიმპლეი“, დიდ წილად აზრს მოკლებული და ცარიელი ტერმინია, რომელიც ამოგდებულია კონტექსტიდან. სხვები აღნიშნავენ, რომ ფილმი არ საჭიროებს „moviewatch“, ხოლო რომანები — „bookread“, რომ ისინი ფორმალურად აღწერონ. თანამედროვე სამეცნიერო დისკუსიები იღწვიან იმისთვის, რომ დანერგონ უფრო პრაქტიკული ტერმინი, როგორიც არის მაგალითისთვის „სათამაშო მექანიკა“.

კრიტიკის მიუხედავად, სიტყვა „გეიმპლეი“ იქცა საყოველთაოდ გავრცელებულ ტერმინად, რამდენადაც ის მოკლედ აღნიშნავს აღქმის თეორიის სფეროს, რომლის გადმოცემა სხვა სიტყვებით რთულია. თამაშების კრიტიკოსების უმეტესობა, გეიმპლეის მიიჩნევს თამაშის ხარისხის ყველაზე აუცილებელ მაჩვენებლად. ასევე არიან ისეთი კრიტიკოსები, რომლებიც მიიჩნევენ, რომ გეიმპლეი თამაშებში წარმოადგენს მხატვრული ნაწარმოების თხრობის ანალოგს და ემსახურება ფუნდამენტებს, რომელსაც ემატება სხვა ელემენტები (მაგალითად, სიუჟეტი). 

## ლიტერატურა
* Desurvire, H., Caplan, M., & Toth, J. A. (2004). Using heuristics to evaluate the playability of games. CHI '04 extended abstracts on Human factors in computing systems, Vienna, Austria. 
* Fabricatore, C., Nussbaum, M., & Rosas, R. (2002). Playability in video games: a qualitative design model. Human-Computer Interaction, 17(4), 311-368. 
* Jegers, K. (2008). Investigating the Applicability of Usability and Playability Heuristics for Evaluation of Pervasive Games. Internet and Web Applications and Services, 2008. ICIW '08.
* Korhonen, H., & Koivisto, E. M. I. (2006). Playability heuristics for mobile games. In Proceedings of the 8th Conference on Human-Computer interaction with Mobile Devices and Services (Helsinki, Finland, September 12–15, 2006). MobileHCI '06, vol. 159. ACM, New York, NY, 9-16. doi: 10.1145/1152215.1152218
* Korhonen H., Koivisto E.M.I. (2007). Playability Heuristics for Mobile Multi-player Games. In proceedings of the 2nd International Conference on Digital Interactive Media in Entertainment and Arts, DIMEA 2007, ACM Press (2007), pp.&nbsp;28–35. Perth, Australia. doi: 10.1145/1306813.1306828

## რესურსები ინტერნეტში
*

## სქოლიო
კატეგორია:კომპიუტერული თამაშების მექანიზმები
კატეგორია:თამაშების დიზაინი
კატეგორია:ვიდეო თამაშის ტერმინოლოგია
Talk Talk

**Talk Talk** — ინგლისური ახალი ტალღის ჯგუფი, აქტიური 1981 წლიდან 1992 წლამდე. მათ ჰიტ-სინგლებს შორის აღსანიშნავია 
"Today", "Talk Talk" (1981), "It's My Life" (1984), "Such a Shame" (1984) და "Dum Dum Girl" (1984). თავდაპირველად კოლექტივი სინთპოპის ჟანრის მუსიკას ასრულებდა, თუმცა 1980-იანების შუა პერიოდიდან უფრო ექსპერიმენტული გახდა. 
წარმატება იქონიეს სხვა სინგლებმაც - "Life's What You Make It" (1985/1986) და "Living in Another World" (1986), თუმცა, კრიტიკოსთა მხრიდან მაღალი შეფასებების სიხშირესთან ერთად, იკლო ჯგუფის კომერციულმა წარმატებამ.

ჯგუფს ჰქონდა უსიამოვნებები ლეიბლ EMI-თან, რასაც მოჰყვა სასამართლო დავები. უკანასკნელი, 1991 წლის ალბომი *Laughing Stock* Polydor-ზე გამოვიდა. ჯგუფი ამის შემდეგ დაიშალა. ვოკალისტმა მარკ ჰოლისმა 1998 წელს სოლო ალბომი გამოსცა, თუმცა შემდგომ მუსიკალური სამყარო დატოვა. ბას-გიტარისტი პოლ უები და დრამერი ლი ჰარისი უკრავდნენ რამდენიმე ჯგუფში, ხოლო დე-ფაქტო მეოთხე წევრი, ტიმ ფრიზ-გრინი კვლავ განაგრძობდა მუსიკის შექმნას და აგრეთვე პროდიუსერად მუშაობდა.

## დისკოგრაფია
*''The Party's Over* (1982)
**It's My Life* (1984)
**The Colour of Spring* (1986)
**Spirit of Eden* (1988)
**Laughing Stock'' (1991)

## რესურსები ინტერნეტში
*Talk Talk საიტზე WorldMusicDatabase 
*Talk Talk-ის დისკოგრაფია საიტზე Discogs

კატეგორია:ინგლისური სინთპოპ ჯგუფები
კატეგორია:ინგლისური ახალი ტალღის ჯგუფები
კატეგორია:ინგლისური პოსტ-როკ ჯგუფები
კატეგორია:ინგლისური ალტერნატიული როკ-ჯგუფები
კატეგორია:1981 წელს ჩამოყალიბებული ჯგუფები
კატეგორია:1991 წელს დაშლილი ჯგუფები
გიორგი კობეშავიძე

**გიორგი პავლეს ძე კობეშავიძე** (გ. 14 მაისი, 1918) — ქართველი სამხედრო ოფიცერი. 

მსახურობდა რუსეთის არმიაში (1909 — პრაპორშჩიკი). მონაწილეობდა პირველ მსოფლიო ომში, იბრძოდა დასავლეთის ფრონტზე 208-ე ლორის ქვეითი პოლკის რიგებში (1916 წლიდან კაპიტანი). განსაკუთრებით გამოიჩინა თავი 1915 წლის 14 მაისის ბრძოლებში სინიავისთან (ახლანდ. უკრაინის ტერიტორია), სადაც ბატალიონს მეთაურობდა. დაჯილდოებული იყო წმ. ანას IV (1915), წმ. სტანისლავის III (1915) და II (1916), წმ. გიორგის IV (1915) ხარისხის ორდენებით, „გიორგის იარაღით“ (1916). ორჯერ იყო დაჭრილი. 1917 წელს საქართველოში დაბრუნდა, დაინიშნა ქართული კორპუსის 11-ე პოლკში და დაევალა აბასთუმნის დაცვა. 1918 წლიდან იყო ქართული ეროვნული ჯარის პოლკოვნიკი. აქტიურად მონაწილეობდა ბრძოლაში აჯანყებულ მუსლიმებთან სამცხეში. დაიღუპა სოფ. საროსთან (ახლანდელი ასპინძის მუნიციპალიტეტი) შეტაკების დროს. დაკრძალულია თბილისში, ხუდადოვის ტყის ძმათა სასაფლაოზე.
## ლიტერატურა 
* საროს ბრძოლა (1918 მარტი) / ედიშერ ნარიმანიძე // გულანი. - ახალციხე, 2008. - ISSN 1987-6157. - №3. - გვ.70-76.

კატეგორია:გარდაცვლილი 1918
კატეგორია:ქართველი პოლკოვნიკები
კატეგორია:გარდაცვლილი 14 მაისი
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში‎
კატეგორია:წმინდა ანას IV ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა გიორგის IV ხარისხის ორდენის კავალრები
კატეგორია:ოქროს იარაღი „მამაცობისთვის“-ის კავალრები
სერგიანელობა

**სერგიანელობა** — საეკლესიო-ისტორიულ და პუბლიცისტურ ლიტერატურაში დამკვიდრებული ტერმინი. ტერმინი დაამკვიდრა რუსულმა მართლმადიდებელმა ეკლესიამ საზღვარგარეთ და გამოიყენება მოსოვის საპატრიარქოს წინააღმდეგ ოპოზიციურად განწყობილი სხვადასხვა მართლმადიდებული დაჯგუფებების მიერ.

გამოიყენება სსრკ-ში კომუნისტური რეჟიმისადმი უპირობო ლოიალობის აღსანიშნავად, რომელსაც მიტრპოლიტ სერგის (სტაროგოროდსკი) (1943 წლიდან მოსკოვისა და სრულიად რუსეთის პატრიარქი) მიერ 1927 წელს გამოცემულ დეკლარაციას უკავშირებენ. ტერმინს ნათლად გამოხატული ნეგატიური დატვირთვა აქვს და მისი გამოყენება პოლემიკურ კონტექსტს გულისხმობს.

## ლიტერატურა 
* Раскол Русской Церкви и «сергианство». Усиление гонений на веру. // История России. ХХ век: 1894—1939. — М.: АСТ, Астрель, 2009 (автор: коллектив под общей редакцией д.и.н. А. Б. Зубова), стр. 873—880.
* Мосс Владимир ПРАВОСЛАВНАЯ ЦЕРКОВЬ НА ПЕРЕПУТЬЕ (1917—1999). СПб, 2001 — ГЛАВА III. РОССИЯ: СОВЕТИЗАЦИЯ МОСКОВСКОЙ ПАТРИАРХИИ
* Поляков А. Г. Викторианское течение в Русской Православной Церкви. Киров, 2009.
* Поляков А. Г. Позиция епископа Виктора (Островидова) по отношению к церковно-политическому курсу митрополита Сергия (Страгородского). // КЛИО. Журнал для учёных, 2011, № 1 (52), С.43-47.
* Поляков А. Г. Сущность Викторианского течения в Русской Православной Церкви глазами сторонников митрополита Сергия (Страгородского) (октябрь 1927 — начало 1929 гг.). // Вестник Удмуртского университета. Серия: История и филология, 2012, № 1,С.127-130.

კატეგორია:საბჭოთა კავშირი
კატეგორია:ქრისტიანობის ისტორია
The Smiths (ალბომი)

***The Smiths*** — ინგლისური როკ-ჯგუფ The Smiths-ის სადებიუტო სტუდიური ალბომი. იგი ბრიტანეთში გამოვიდა 1984 წლის 20 თებერვალს. კრიტიკოსებმა ალბომს მაღალი შეფასებები მიანიჭეს. ბრიტანეთის ალბომების ჩარტში იგი მეორე პოზიციაზე მოხვდა.

## სიმღერების სია
## ჩარტები
## სერტიფიცირებები
## სქოლიო
კატეგორია:The Smiths-ის ალბომები
კატეგორია:1984 წლის სადებიუტო ალბომები
კატეგორია:Rough Trade Records-ის ალბომები
კატეგორია:Sire Records-ის ალბომები
Neutral Milk Hotel

**Neutral Milk Hotel** — ამერიკული ინდი-როკ ჯგუფი რასტონიდან (ლუიზიანა). ჩამოყალიბდა 1980-იანების ბოლოს, გიტარისტ, ვოკალისტ და სიმღერების ავტორ ჯეფ მენგამის მიერ. ჯგუფი აღსანიშნავია ექსპერიმენტული ჟღერადობით, აბსტრაქტული ტექსტებით და ეკლექტური ინსტრუმენტული არანჟირებით.

## დისკოგრაფია
;სტუდიური ალბომები
**On Avery Island* (1996)
**In the Aeroplane Over the Sea* (1998)

## რესურსები ინტერნეტში
*ოფიციალური საიტი
*Neutral Milk Hotel-ის გვერდი Elephant 6-ის საიტზე 
*არაოფიციალური ვიკი 
*Neutral Milk Hotel საიტზე NPR Music

## სქოლიო
კატეგორია:1989 წელს ჩამოყალიბებული ჯგუფები
კატეგორია:1998 წელს დაშლილი ჯგუფები
კატეგორია:2013 წელს აღდგენილი ჯგუფები
კატეგორია:ნეო-ფსიქოდელიური ჯგუფები
კატეგორია:ამერიკული ინდი როკ-ჯგუფები
Missing Links Volume One: Finger Painting

***Missing Links Volume One: Finger Painting*** — ინგლისელი გიტარისტ ენტონი ფილიპსის მეცამეტე სოლო-ალბომი. იგი გამოიცა 1991 წელს. ალბომი გამოსცა ლეიბლმა Brainworks Records.

## სიმღერების სია
#Force Majeure	3:49
#Mountain Voices	3:02
#Lord Of The Smoking Mirror	2:57
#Sea Horses	2:55
#Dungeons	2:35
#Between The Rings	3:10
#Evening Ascent	3:29
#Streamer	1:14
#After The Rain	2:45
#Rottweiler	2:42
#Sad Fish	2:25
#A Song	0:36
#God’s Chosen Car Park Suite	6:38
#*(i) Processional	
#*(ii) Meditation	
#*(iii) Cave Painting	
#Tropical Moon Over Dorking Suite	5:03
#*(i) Estrangement	
#*(ii) Myra's Dream	
#*(iii) Reconciliation	
#Fountain Pool	0:29
#C.Q.	1:06
#Three Piece Suite	4:03
#*(i) To The Shrine	
#*(ii) Through The Forest	
#*(iii) Towards The Light	
#Boulevard Of Fallen Leaves	2:03
#Land Of Dragons Suite	12:53
#*(i) Land Of Dragons (Part 1)	
#*(ii) Kites	
#*(iii) Harbour At Sunset	
#*(iv) Dance Of The Crabs	
#*(v) Sand Octopus & The King Crabs	
#*(vi) Do The Shrimps Know They’re Chinese?	
#*(vii) Land Of Dragons (Part 2)	
#And A Prayer	1:08
#Tiera Del Fuego	1:06
#Paradise Found	2:07

## რესურსები ინტერნეტში
* ინფორმაცია Discogs-ზე

## სქოლიო 
კატეგორია:ენტონი ფილიპსის ალბომები
კატეგორია:1991 წლის ალბომები
In the Aeroplane Over the Sea

***In the Aeroplane Over the Sea*** — ამერიკული ინდი-როკ Neutral Milk Hotel-ის მეორე სტუდიური ალბომი. იგი გამოვიდა აშშ-ში, 1998 წლის 10 თებერვალს, ლეიბლზე Merge Records, ხოლო გაერთიანებულ სამეფოში - 1998 წლის მაისში, Blue Rose Records-ზე.

2008 წელს *In the Aeroplane Over the Sea* იყო რიგით მეექვსე ყველაზე გაყიდვად გრამფირფიტებს შორის.

## სიმღერების სია
ყველა სიმღერის ავტორი - ჯეფ მენგამი, გარდა მითითებულისა.

## სქოლიო
კატეგორია:1998 წლის ალბომები
კატეგორია:Domino Recording Company-ს ალბომები
კატეგორია:Merge Records-ის ალბომები
კატეგორია:Neutral Milk Hotel-ის ალბომები
ნიტროზილის ქლორიდი

**ნიტროზილის ქლორიდი** — ყვითელი აირი. ის სამეფო წყლის ძირითადი შემადგენელი ნაწილია. გამოიყენება როგორც ძლიერი დამჟანგავი და კატალიზატორი. წყალთან შედის რეაქციაში. იხსნება მბოლავ გოგირდმჟავაში.

## მიღება
მიიღება აზოტის დიოქსიდის რეაქციით ქლორთან.

: NO2   +   Cl2   →   2NOCl

ნიტროზილის ქლორიდი ასევე წარმოიქმნება ქლორის ზემოქმედებისას ნატრიუმის ნიტრატზე; ან ნიტროგოგირდმჟავისა და მარილმჟავის ურთიერთქმედებით:

: NaNO3   +   Cl2   →   NOCl   +   NaClO2
: ONHSO4   +   HCl   →   NOCl   +   H2SO4

ნიტროზილის პროდუქტი ასევე წარმოადგენს ნარჩენ პროდუქტს კალიუმის ნიტრატის წარმოებისას კალიუმის ქლორიდისა და აზოტმჟავის ურთიერთქმედებით:
ზემოხსენებული რეაქციის მიმდინარეობისას ნიტროზილის ქლორიდი უნდა გამოიყოს აზოტმჟავიდან. წინააღმდეგ შემთხვევაში წმინდა ზედმეტობით არსებული აზოტმჟავის გარემოში ის იშლება აზოტის დიოქსიდად და ქლორად:

: 3KCl   +   4HNO3   →   3KNO3 + Cl2 + NOCl + 2H2O (ტემპერატურა იზრდება)
: 2NOCl   +   HNO3   →   6NO2   +   Cl2   +   2H2O

ამასთან ერთად, ნიტროზილის ქლორიდის სინთეზი შესაძლებელია მისი შემადგენელი ელემენტების, აზოტის, ჟანგბადის და ქლორის გაცხელებით 400°Cმდე
: N2   +   O2   +   Cl2   →   2NOCl

მაიკლ ფარადეიმ მიიღო ნიტროზილის ქლორიდი პალადიუმის მარილმჟავისა და აზოტმჟავის ხსნარში გახსნით :

: Pd   +   HNO3   +   3HCl   →   PdCl2   +   NOCl   +   2H2O

## რეაქციები
ნიტროზილის ქლორიდი უერთდება ბევრ გაუჯერებელ ორგანულ ნაერთს და მათში ოლეფენის ორმაგ ბმას ამატებს:

: HC=CH—   +   Cl—N=O   →  -ClCH-CHNO

ნახშირბადის ტეტრაქლორიდში გახსნილი ნიტროზილის ქლორიდი უერთდება ვერცხლის თიოციანატს და წარმოქმნის ვერცხლის ქლორიდს და ნიტროზილის თიოციანატს:

: NOCl   +   AgSCN   →   AgCl   +   ONSCN

## რესურსები ინტერნეტში
* http://site.iugaza.edu.ps/bqeshta/files/2010/02/94398_16.pdf 

## სქოლიო
კატეგორია:აზოტის ნაერთები
კატეგორია:ქლორის ნაერთები
The Libertines (ალბომი)

***The Libertines*** — ინგლისური როკ-ჯგუფ The Libertines-ის მეორე სტუდიური ალბომი. გამოვიდა 2004 წლის 30 აგვისტოს. ალბომი ასახავს ჯგუფის წევრების, კარლ ბარატის და პიტ დოერტის ურთიერთობებს.

## სიმღერების სია
# Can't Stand Me Now (პიტ დოერტი, კარლ ბარატი, რიჩარდ ჰამერტონი) – 3:23
# Last Post on the Bugle (დოერტი, ბარატი, მაიკლ ბოუერი) – 2:32
# Don't Be Shy (დოერტი, ბარატი) – 3:03
# The Man Who Would Be King (დოერტი, ბარატი) – 3:59
# Music When the Lights Go Out (დოერტი) – 3:02
# Narcissist (ბარატი) – 2:10
# The Ha Ha Wall (დოერტი, ბარატი) – 2:29
# Arbeit Macht Frei (დოერტი) – 1:13
# Campaign of Hate (დოერტი) – 2:10
# What Katie Did (დოერტი) – 3:49
# Tomblands (ბარატი, დოერტი) – 2:06
# The Saga (დოერტი, პოლ რაუნდჰილი) – 1:53
# Road to Ruin (დოერტი, ბარატი) – 4:21
# What Became of the Likely Lads (დოერტი, ბარატი) / France (ბარატი) (დამალული სიმღერა) – 5:54

**იაპონური გამოცემის დამატებები**

Don't Look Back into the Sun (ახალი ვერსია) (დოერტი, ბარატი)
Cyclops (დოერტი, პიტ ვულფი)
Dilly Boys (დოერტი, ბარატი)

**ავსტრალიური გამოცემის დამატებები**

France (დოერტი, ბარატი)
Never Never (დოერტი, ბარატი)
I Got Sweets (დოერტი, ბარატი)

**იაპონური და მექსიკური გამოცემის დამატებითი DVD**
# What a Waster (ჩაწერილია ცოცხლად The Factory-ში, იაპონია)
# Death on the Stairs (ჩაწერილია ცოცხლად The Factory-ში, იაპონია)
# Up the Bracket (ჩაწერილია ცოცხლად The Factory-ში, იაპონია)
# I Get Along (ჩაწერილია ცოცხლად The Factory-ში, იაპონია)
# The Boy Looked at Johnny (ჩაწერილია ცოცხლად The Factory-ში, იაპონია)
# The Boy Looked at Johnny (ჩაწერილია ცოცხლად Moby Dick-ში, ესპანეთი)
# Busking for Beer + Assorted Covers and Song Segments (ჩაწერილია ცოცხლად Filthy McNasty's Pub-ში, ლონდონი)
# Can't Stand Me Now (ვიდეო)
# ფოტო გალერეა
# Extras (ჯგუფის კადრები, ინტერვიუები და NME-ს ჯილდოს მიღება)

## ჩარტები
## სქოლიო
კატეგორია:2004 წლის ალბომები
კატეგორია:The Libertines-ის ალბომები
კატეგორია:Rough Trade Records-ის ალბომები
Elevation (სიმღერა)

„**Elevation**“ — ირლანდიური როკ-ჯგუფ U2-ს სიმღერა და მესამე სინგლი ალბომიდან ''All That You Can't Leave Behind''. იგი გამოვიდა  2001 წლის 12 ივნისს. ეს იყო ჯგუფისთვის ნიდერლანდებში რიგით მეორე #1 სინგლი. 2002 წელს მან მიიღო გრემის ჯილდო ჯგუფის ან დუეტის როკ-შესრულების კატეგორიაში. თავისი სახელწოდება ამ სიმღერის მიხედვით შეიძინა Elevation Tour-მა.

## სიმღერების სია
## სქოლიო 
კატეგორია:2000 წლის სიმღერები
კატეგორია:2001 წლის სინგლები
კატეგორია:U2-ს სიმღერები
მსოფლიო საფეხბურთო ჩემპიონატი 1998: ჯგუფი G

**მსოფლიო საფეხბურთო ჩემპიონატი 1998: ჯგუფი G** — მუნდიალი 1998-ის ერთ-ერთი ჯგუფი. რუმინეთმა მოიგო, ხოლო ტუნისმა წააგო პირველი ორი მატჩი. მეორე ადგილისთვის ინგლისი და კოლუმბია იბრძოდნენ. ინგლისს ფრეც ჰყოფნიდა კოლუმბიასთან მატჩში მეორე ადგილის მისაღწევად, მაგრამ მოიგო მატჩი და გავიდა მეორე ადგილზე.

## ცხრილი
## ინგლისი vs ტუნისი
|valign="top"|
|valign="top" width="50%"|

|}

## რუმინეთი vs კოლუმბია
|valign="top"|
|valign="top" width="50%"|

|}

## კოლუმბია vs ტუნისი
|valign="top"|
|valign="top" width="50%"|

|}

## რუმინეთი vs ინგლისი
|valign="top"|
|valign="top" width="50%"|

|}

## კოლუმბია vs ინგლისი
|valign="top"|
|valign="top" width="50%"|

|}

## რუმინეთი vs ტუნისი
|valign="top"|
|valign="top" width="50%"|

|}

G
Hatful of Hollow

***Hatful of Hollow*** — ინგლისური როკ-ჯგუფ The Smiths-ის კომპილაციური ალბომი. მასში შეტანილია ჯგუფის მიერ BBC Radio 1-ის სტუდიაში ჩაწერილი სიმღერები და ორი ახალი სინგლი, ისევე, როგორც მათი B-მხარეები. კომპილაცია გამოვიდა 1984 წლის 12 ნოემბერს, ბრიტანულ Rough Trade-ზე, ჯგუფის სადებიუტო ალბომის გამოცემიდან რამდენიმე თვის შემდეგ. ბრიტანეთის ჩარტში იგი #7 პოზიციამდე მივიდა, საერთო ჯამში კი სიაში 46 კვირის განმავლობაში იმყოფებოდა. 1993 წლის 9 ნოემბერს იგი აშშ-შიც გამოვიდა, Sire Records-ზე, რომელიც თავდაპირველად გამოცემაზე უარს ამბობდა.

## სიმღერების სია
## ჩარტები
## სერტიფიცირებები და გაყიდვები 
## სქოლიო
კატეგორია:The Smiths-ის კომპილაციური ალბომები
კატეგორია:The Smiths-ის საკონცერტო ალბომები
კატეგორია:1984 წლის კომპილაციური ალბომები
კატეგორია:1984 წლის საკონცერტო ალბომები
კატეგორია:Rough Trade Records-ის კომპილაციური ალბომები
კატეგორია:Rough Trade Records-ის საკონცერტო ალბომები
კატეგორია:Sire Records-ის კომპილაციური ალბომები
კატეგორია:Sire Records-ის საკონცერტო ალბომები
კატეგორია:B-მხარეების კომპილაციური ალბომები
კატეგორია:Peel Sessions-ის ჩანაწერები
კატეგორია:ალბომები დეილ გრიფინის პროდიუსერობით
კატეგორია:ალბომები როჯერ პასის პროდიუსერობით
ლამპრეხტსოფენი

**ლამპრეხტსოფენი** () — კარსტული მღვიმე ავსტრიაში. სიღრმე 1632 მ. მსოფლიოს ერთ-ერთი უღრმესი მღვიმე. სიგრძე 51 კმ. მდებარეობს ლეოგანგის მთებში, ზღვის დონიდან 664 მ სიმაღლეზე. მღვიმეში გაედინება მიწისქვეშა მდინარე. აქვს 4 შესასვლელი. გამომუშავებულია კირქვებში.

მღვიმე ცნობილია მრავალი საუკუნეების განმავლობაში; ადგილობრივი ლეგენდის თანახმად, მასში ეძებდნენ რაინდ ლამპრეხტის საგანძურს, რომელიც ჯვაროსნული ლაშქრობებიდან დიდძალი საშოვრით დაბრუნდა. მისი გარდაცვალების შემდეგ, საგანძური მემკვიდრეობით ერგო მის ორ ქალიშვილოს, თუმცა ერთ-ერთმა მოიპარა დის წილი და ოქრო ლამპრეხტის მღვიმეში გადამალა.

1905 წელს მღვიმის სიღრმეში იპოვეს ადამიანის რამდენიმე ჩონჩხი, რაც იმაზე მიუთითებს, რომ განძის მაძიებლებს მღვიმის ლაბირინთებში არაერთხელ ერეოდათ გზა, რაც სიკვდილის მიზეზი ხდებოდა. იმავე დროს, მღვიმის 600 მეტრიანი მონაკვეთი საჯაროდ გაიხსნა როგორც კომერციული მღვიმე.

დღევანდელი მდგომარეობით ლამპრეხტსოფენი მსოფლიოს რიგით მე-5 უღრმესი მღვიმეა, საქართველოში მდებარე ვერიოვკინის მღვიმის (2212 მ), კრუბერის გამოქვაბულის (2197 მ), სარმის მღვიმისა (1830 მ) და თოვლიანი უფსკრულის (1753 მ) შემდეგ. დღეს, ლამპრეხტსოფენის 700 მეტრიანი მონაკვეთი ღიაა მნახველებისთვის.

## იხილეთ აგრეთვე
* მსოფლიოს უღრმესი მღვიმეების სია

## სქოლიო
კატეგორია:ავსტრიის მღვიმეები
კატეგორია:მღვიმეები ანბანის მიხედვით
Grand Theft Auto Online

***Grand Theft Auto Online*** — ღია სამყაროს ჟანრის მრავალმოთამაშიანი ვიდეო თამაში, შექმნილი Rockstar North-ის და გამოცემული Rockstar Games-ის მიერ. იგი გამოვიდა 2013 წლის 1 ოქტომბერს, პლატფორმებისთვის PlayStation 3 და Xbox 360, ხოლო 2014 წლის 18 ნოემბერს - PlayStation 4-ის და Xbox One-ის სისტემებისთვის. 2015 წლის 14 აპრილს გამოვიდა Microsoft Windows-ის ვერსია. თამაში წარმოადგენს *Grand Theft Auto V* ონლაინ მრავალმოთამაშიან ვერსიას. მოქმედება, ისევე, როგორც წინა ნაწილებში, მიმდინარეობს გამოგონილ ქალაქ სან-ანდრეასში. თამაშში ერთდროულად შესაძლებელია 30 მოთამაშის მოქმედება. ღია სამყაროს მონაწილეები თავისუფლად მოძრაობენ სან-ადრეასში, რომელშიც აგრეთვე შედის ლოს-სანტოსის ძირითადი ნაწილი და გარეუბანი.

## რესურსები ინტერნეტში
* ოფიციალური საიტი

კატეგორია:Grand Theft Auto

კატეგორია:მრავალმოთამაშიანი ონლაინ თამაშები
კატეგორია:ღია სამყაროს ვიდეო თამაშები
Walk On (U2-ს სიმღერა)

„**Walk On**“ — ირლანდიური როკ-ჯგუფ U2-ს სიმღერა და მეოთხე სინგლი ალბომიდან ''All That You Can't Leave Behind''. იგი გამოვიდა  2001 წლის 19 ნოემბერს.

სიმღერა არის აუნ სან სუ ჩის, ბირმელი აკადემიკოსის შესახებ. მან მიიღო წლის ჩანაწერის ჯილდო გრემის 2002 წლის დაჯილდოებაზე.

## სიმღერების სია
## სქოლიო 
კატეგორია:2000 წლის სიმღერები
კატეგორია:2001 წლის სინგლები
კატეგორია:U2-ს სიმღერები
Live Peace in Toronto 1969

***Live Peace in Toronto 1969*** — The Plastic Ono Band-ის საკონცერტო ალბომი. გამოვიდა ლეიბლ Apple-ზე, ბრიტანეთში და აშშ-ში, 1969 წლის დეკემბერში. ჩაწერილია ცოცხლად ტორონტოს როკ-ენ-როლის აღორძინების ფესტივალის ფარგლებში. იგი არის The Beatles-ის რომელიმე წევრის პირველი სოლო გამოცემა.

ალბომი *Billboard* 200-ის მეათე პოზიციამდე ავიდა და  RIAA-სგან ოქროს სტატუსი მიიღო. ბრიტანეთში იგი ჩარტებში არ მოხვედრილა. ალბომის ორიგინალური გამოცემა 1970 წლის 13 თვიანი კალენდრით გამოვიდა. რამდენიმე შესრულების ვიდეო (არა მხოლოდ Plastic Ono Band-ის) გამოვიდა ჩანაწერის სახით. ალბომი, ორიგინალური გამოცემის შემდეგ რამდენიმეჯერ გამოვიდა განახლებული ტირაჟებით.

## სიმღერების სია
;მხარე 1
#Blue Suede Shoes (კარლ პერკინსი)&nbsp;– 3:50
#Money (That's What I Want) (ჯენი ბრედფორდი, ბერი გორდი)&nbsp;– 3:25
#Dizzy, Miss Lizzy (ლარი უილიამსი)&nbsp;– 3:24
#Yer Blues (ლენონი/მაკ-კარტნი)&nbsp;– 4:12
#Cold Turkey (ლენონი)&nbsp;– 3:34
#Give Peace a Chance (ლენონი/მაკ-კარტნი)&nbsp;– 3:41

;მხარე 2
#Don't Worry Kyoko (Mummy's Only Looking for Her Hand in the Snow) (იოკო ონო)&nbsp;– 4:48
#John John (Let's Hope for Peace) (ონო)&nbsp;– 12:38

## სქოლიო 
კატეგორია:იოკო ონოს ალბომები
კატეგორია:Plastic Ono Band-ის ალბომები
კატეგორია:ჯონ ლენონის ალბომები
კატეგორია:1969 წლის საკონცერტო ალბომები
კატეგორია:Apple Records-ის საკონცერტო ალბომები
კატეგორია:EMI Records-ის საკონცერტო ალბომები
კატეგორია:ალბომები ჯონ ლენონის პროდიუსერობით
კატეგორია:ალბომები იოკო ონოს პროდიუსერობით
იუნესკოს მსოფლიო მემკვიდრეობის ძეგლები ფილიპინებში

2015 წლის მონაცემებით ფილიპინებში იუნესკოს **მსოფლიო მემკვიდრეობის** 6 ძეგლია.

იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1079 (2015 წ.) ძეგლია შეტანილი. მათ შორის 0,6 % ფილიპინების ძეგლებია. მათგან 3 კულტურული ძეგლია, ხოლო 3 — ბუნებრივი. 

მსოფლიო მემკვიდრეობისა და ბუნებრივი მემკვიდრეობის დაცვის კონვენციის რატიფიცირება ფილიპინებმა მოახდინა 1985 წლის19 სექტემბერს. პირველი ორ ობიექტი ფილიპინების ტერიტორიიდან იუნესკოს სიაში შეიყვანეს 1993 წელს მე-17 სესიაზე.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 
## რესურსები ინტერნეტში
* Philippines — UNESCO World Heritage Centre 

კატეგორია:მსოფლიო მემკვიდრეობის ძეგლები ფილიპინებში
კატეგორია:იუნესკოს მსოფლიო მემკვიდრეობა
The Jimi Hendrix Experience

**The Jimi Hendrix Experience** — ინგლისურ-ამერიკული როკ-ჯგუფი, ჩამოყალიბებული უესტმინსტერში, 1966 წლის სექტემბერში. მასში შედიოდნენ სიმღერების ავტორი, მომღერალი და გიტარისტი ჯიმი ჰენდრიქსი, ბასისტი და ბექ-ვოკალისტი ნოელ რედინგი და დრამერი მიჩ მიჩელი. ჯგუფი აქტიური იყო 1969 წლის ივნისამდე ა გამოსცა სამი წარმატებული სტუდიური ალბომი. 1969 წლის შუა პერიოდის შემდეგ ჰენდრიქსმა და მიჩელმა განაგრძეს სხვა პროექტებზე მუშაობა. The Experience აღდგა 1970 წელს, ბასისტ ბილი კოქსის მონაწილეობით და იარსება სექტემბრამდე, ჰენდრიქსის გარდაცვალებამდე. რედინგი 2003 წელს გარდაიცვალა, ხოლო მიჩელი - 2008 წლის ნოემბერში.

ითვლება, რომ The Jimi Hendrix Experience-მა მნიშვნელოვანი გავლენა მოახდინა მძიმე როკის, ფსიქოდელიური როკის და მძიმე მეტალის ჟანრების მუსიკაზე, 1960-იანი წლებიდან დღემდე. ჯგუფი ცნობილია ჰენდრიქსის ნიჭით, სტილით და ქარიზმით. ჯიმი ჰენდრიქსი მრავალი გამოცემის თუ ავტორის მიერ დასახელებულია ყველა დროის ერთ-ერთ უდიდეს გიტარისტად. ჯგუფის სამივე ალბომი, *Are You Experienced* (1967), *Axis: Bold as Love* (1967) და *Electric Ladyland* (1968) მოხვდა *Rolling Stone*-ის „ყველა დროის 500 საუკეთესო ალბომის“ სიაში-ში, #15, #82 და #54 პოზიციებზე. 1992 წელს The Jimi Hendrix Experience როკ-ენ-როლის დიდების დარბაზში შეიყვანეს.

## დისკოგრაფია
**Are You Experienced* (1967)
**Axis: Bold as Love* (1967)
**Electric Ladyland* (1968)

## რესურსები ინტერნეტში
*ჯიმი ჰენდრიქსის ოფიციალური საიტი
*
*The Jimi Hendrix Experience  – სლაიდშოუ *Life*-ის საიტზე
*

## სქოლიო
კატეგორია:ინგლისური მძიმე როკ-ჯგუფები
კატეგორია:ბლუზ-როკ ჯგუფები
კატეგორია:ფსიქოდელიური როკ-ჯგუფები
კატეგორია:ჯიმი ჰენდრიქსი
კატეგორია:1966 წელს ჩამოყალიბებული ჯგუფები
კატეგორია:1970 წელს დაშლილი ჯგუფები
კატეგორია:მუსიკალური ტრიოები
კატეგორია:როკ-ენ-როლის დიდების დარბაზში შესული შემსრულებლები
The Soft Bulletin

***The Soft Bulletin*** — ამერიკული როკ-ჯგუფ The Flaming Lips-ის მეცხრე სტუდიური ალბომი. გამოვიდა 1999 წლის 17 მაისს, ბრიტანეთში, ხოლო აშშ-ში - 1999 წლის 22 ივნისს. კრიტიკოსებმა და მოყვარულებმა იგი დადებითად შეაფასეს, როგორც წინა, მძიმე გიტარებზე აგებული ჟღერადობის მქონე ალბომებისგან განსხვავებული, უფრო მრავალდონიანი და მდიდრულად არანჟირებული ჩანაწერი.

## სიმღერების სია
### აშშ CD გამოცემა
### ბრიტანული და ავსტრალიური CD გამოცემა
### გრამფირფიტა
## *The Soft Bulletin 5.1*
2006 წლის 31 იანვარს Warner Bros.-მა გამოსცა ალბომის 5.1 გამოცემა - *The Soft Bulletin 5.1*. მასში შეტანილია რემასტერი, CD-ის სახით და DVD-Audio დისკი, რომელზეც წარმოდგენილია 5.1 არხიანი მიქსი.

;CD და DVD
# "Race for the Prize (Sacrifice of the New Scientists)"&nbsp;– 4:18
# "A Spoonful Weighs a Ton"&nbsp;– 3:32
# "The Spark That Bled (The Softest Bullet Ever Shot)"&nbsp;– 5:55
# "Slow Motion"&nbsp;– 3:49
# "What Is the Light? (An Untested Hypothesis Suggesting That the Chemical [In Our Brains] By Which We Are Able to Experience the Sensation of Being in Love Is the Same Chemical That Caused the "Big Bang" That Was the Birth of the Accelerating Universe)"&nbsp;– 4:05
# "The Observer"&nbsp;– 4:11
# "Waitin' for a Superman (Is it Gettin' Heavy??)"&nbsp;– 4:17
# "Suddenly Everything Has Changed (Death Anxiety Caused by Moments of Boredom)"&nbsp;– 3:54
# "The Gash (Battle Hymn for the Wounded Mathematician)"&nbsp;– 4:02
# "Feeling Yourself Disintegrate"&nbsp;– 5:23
# "Sleeping on the Roof (Excerpt From "Should We Keep the Severed Head Awake??")"&nbsp;– 3:04
# "The Spiderbite Song"&nbsp;– 4:02
# "Buggin' (The Buzz of Love Is Busy Buggin' You)"&nbsp;– 3:22

;DVD-ზე შეტანილი ვიდეოები
# "Race for the Prize"&nbsp;– 4:26
# "Waitin' for a Superman"&nbsp;– 4:39

;DVD-ზე შეტანილი დუბლები
# "1000 Ft. Hands"&nbsp;– 5:50
# "The Captain Is a Cold Hearted and Egotistical Fool"&nbsp;– 5:14
# "Satellite of You"&nbsp;– 4:32

;DVD-ზე შეტანილი რადიოს სესიები
# "Up Above the Daily Hum"&nbsp;– 4:38
# "The Switch That Turns Off the Universe"&nbsp;– 7:54
# "We Can't Predict the Future"&nbsp;– 3:04
# "It Remained Unrealizable"&nbsp;– 8:34

## სქოლიო
კატეგორია:1999 წლის ალბომები
კატეგორია:The Flaming Lips-ის ალბომები
კატეგორია:Warner Bros. Records-ის ალბომები
კატეგორია:ალბომები დეივ ფრიდმენის პროდიუსერობით
ლოგლაინი

**ლოგლაინი** ( ან logline) — ამბის ან სატელევიზიო გადაცემის, ფილმის, ან წიგნის მოკლე აღწერა, რომელშიც გამოხატული მთავარი კონფლიქტი. ლოგლაინი შედგება მაქსიმუმ ორი წინადადებისგან, რომელიც დააინტერესებს მკითხველს ან მაყურებელს და გააღვიძებს მის ცნობისმოყვარეობას. ეს ტერმინი ფართოდ გამოიყენება კინო წარმოებაში. ზოგადად ლოგლაინი არის ორი წინადადებით გადმოცემული მთავარი გმირის თავგადასავალი და მიგვანიშნებს ნაწარმოების ჟანრზე.

## შინაარსი 
ოთხი რამ არის, რაც აუცილებლად უნდა ჰქონდეს ლოგლაინს:

***ირონია** — უნდა იყოს ირონიული და ამავდროულად, ემოციურად ამაღელვებელი. ის მთავარი დამაინტრიგებელი კონფლიქტი, რაზეც დგას ნაწარმოები. 
***მკაფიო მოცემულობა** — მთელი ისტორია წაკითხვისას წარმოსახვაში მკაფიოდ უნდა წარმოისახოს, უნდა დააინტრიგოს ან დააინტერესოს მკითხველი 
***აუდიტორია და ღირებულება** — სინოფსისში უნდა ჩანდეს, რა აუდიტორიაზეა გათვლილი და რა არის მისი ღირებულება. 
***კარგი სათაური** — სათაური თითქოს ლოგლაინის დამატებაა. სათაურს დიდი მნიშვნელობა აქვს. ის ფილმში (წიგნში) მოთხრობილი მთელი ამბის ერთგვარი კოდია. ნაწარმოების წარმატებაც გარკვეულწილად ზუსტად შერჩეულ სათაურზეა დამოკიდებული. რაც უფრო მოკლე და საინტერესოა, შესაძლოა აბსურდულიც, მით უფრო მარტივად იმახსოვრებს მაყურებელი ან მკითხველი და მით უფრო დიდი ინტერესი აქვს მის მიმართ. 

## რესურსები ინტერნეტში
* The Logline: What It Is, Why You Need It, How To Write It.
* Pitch-Thread bei Montségur

კატეგორია:ტელევიზიის ტერმინოლოგია
კატეგორია:კინოსა და ვიდეოს ტერმინოლოგია
ბარომეტრი

thumb|250px|ვერცხლისწყლიანი ბარომეტრები
**ბარომეტრი** ( — „სიმძიმე“ და  — „ვზომამ“) — ატმოსფერული წნევის საზომი მოწყობილობა. ვერცხლისწყლის ბარომეტრი 1644 წელს იტალიელმა ევანჯელისტა ტორიჩელიმ შექმნა. თუმცა, არსებობს ვარაუდები, რომ იტალიელმა მათემატიკოსმა და ასტრონომმა გასპარო ბერტიმ შემთხვევით შექმნა წყლის ბარომეტრი, დაახლოებით 1640-1643 წლებში. 1631 წელს ფრანგმა მეცნიერმა და ფილოსოფოსმა რენე დეკარტმა წარმოადგინა ატმოსფერული წნევის საზომი მოწყობილობის პროექტი, თუმცა არ არსებობს რამე დადასტურება იმისა, რომ ამ პერიოდში მოქმედი ბარომეტრი არსებობდა.

სითხიან ბარომეტრებში წნევა განიზომება მილში არსებული სითხის სიმაღლით. ვერცხლისწყლიანი ბარომეტრები სხვა ბარომეტრებზე უფრო ზუსტია და მეტეოსადგურების მიერ გამოიყენება.

## რესურსები ინტერნეტში
## სქოლიო
კატეგორია:წნევის საზომები
კატეგორია:მეტეოროლოგიური ხელსაწყოები
კატეგორია:იტალიური გამოგონებები
დავით ჭოჭუა

thumb|დავით ჭოჭუა
**დავით ჭოჭუა** (დ. 11 აგვისტო, 1982 — გ. 10 დეკემბერი, 2015) — ქართველი დიპლომატი, ფონდ „ბილივის“ თანადამფუძნებელი და „ალექსანდრე ქართველის საზოგადოების“ ბორდის წევრი. 2012 წლის სექტემბრიდან ეკავა საგარეო საქმეთა სამინისტროს ამერიკის დეპარტამენტის დირექტორის თანამდებობა. სხვადასხვა პერიოდში მუშაობდა პარლამენტის თავმჯდომარის კაბინეტის უფროსის მოადგილედ, პარლამენტის თავმჯდომარის თანაშემწედ, ეროვნული უშიშროების საბჭოს აპარატის პროექტის ანალიტიკოსად. ასევე მუშაობდა ეუთოს გენერალური სამდივნოს ანტი-ტერორისტულ განყოფილებაში.

საჯარო სექტორის გარდა, დავით ჭოჭუა მუშაობდა არასამთავრობო ორგანიზაციებში (2006-2007 წლებში იყო საქართველოს ატლანტიკური საბჭოს გენერალური მდივანი და საქართველოს სტრატეგიისა და საერთაშორისო ურთიერთობების კვლევის ფონდის პროექტის ოფიცერი) და მასმედიაში (2003-2004 წლებში იყო „24 საათის“ ინგლისური ვერსიის რედაქტორი.) (2015). დავით ჭოჭუას „ალდენორი“ დაგეგმილი „სინათლის ორდენის ქრონიკების“ პირველი წიგნი იყო, რომელსაც ბოროტ ძალასთან დაპირისპირებული ადამიანების ამბავი უნდა მოეთხრო. არარეალური სამყარო, სადაც მოქმედება ვითარდება, ყოველი ფეხის ნაბიჯზე ჩასაფრებულ საფრთხეს, შიშს, ღალატს, ერთგულებას, მეგობრობასა და სიყვარულს იტევს.

## სქოლიო 
კატეგორია:ქართველი დიპლომატები
კატეგორია:ქართველი მწერლები
კატეგორია:დაბადებული  11 აგვისტო
კატეგორია:დაბადებული 1982
კატეგორია:გარდაცვლილი 10 დეკემბერი
კატეგორია:გარდაცვლილი 2015
დ
არტურ მას ი გავარო

**არტურ მას ი გავარო** ( ; დ. 31 იანვარი 1956) — კატალონიელი პოლიტიკოსი. კატალონიის მთავრობის პრეზიდენტი 2010 წლის 27 დეკემბრიდან, გაიმარჯვა პარლამენტის არჩევნებში 2010 წელს. არის ლიბერალურ-ნაციონალური პარტიის — კატალონიის დემოკრატული კონვერგენციის ლიდერი. განათლება მიიღო ბარსელონის უნივერსიტეტში. პროფესიით არის ეკონომისტი. ფლობს ინგლისურ, ფრანგულ, ესპანურ და კატალანურ ენებს.

## რესურსები ინტერნეტში
* ოფიციალური საიტი 

კატეგორია:დაბადებული 1956
კატეგორია:ესპანელი ეკონომისტები
კატეგორია:კატალონიელი პოლიტიკოსები
კატეგორია:დაბადებული 31 იანვარი
კატეგორია:ცოცხალი ადამიანები
ქართული არხი

ტელეკომპანია ***ქართული არხი*** — ტელეარხი საქართველოში. ეთერი შედგება სხვადასხვა ტიპის გადაცემისგან, რომელთა შორის არის პოლიტიკური ამბები, რელიგიური გადაცემა, სამედიცინო თემები, სპორტული მიმოხილვა და ა.შ. 

ეთერში გავიდა 2014 წლის თებერვლიდან. მაუწყებლობს 24 საათის განმავლობაში. გადაცემებში აქტიურად მონაწილეობენ თავად მაყურებლები, ინტერაქტიული გამოკითხვების და ეთერში ზარების მეშვეობით.

## რესურსები ინტერნეტში
*www.qartuliarkhi.ge 

კატეგორია:საქართველოს ტელეკომპანიები
კატეგორია:ქართული სატელევიზიო არხები
ურბანი (სამოცდაათთაგანი)

** ურბანი ** —  სამოცდაათ მოციქულთაგანი, პავლე მოციქულის თანამგზავრი და მაკედონიის ეპისკოპოსი. ამპლია და ურბანი მოციქულ პავლესთან ერთად წავიდნენ ბალკანეთის ნახევარკუნძულზე რათა ექადაგათ.  მათი საეპისკოპოსო ქალაქები იყო შავ ზღვასთან და დუნაის დელტაში. ანდრია პირველწოდებულის კურთხევით გახდა ეპისკოპოსი. სახარების ქადაგებისა და წარმართული ტაძრების დანგრევის გამო მოწამეობრივად აღესრულა ებრაელებისა და ბერძენი წარმართების მიერ.

## რესურსები ინტერნეტში 
* წმიდა მოციქულნი: სტაქოსი, ამპლია, ურბანოსი, ნარკისი, აპელოსი და არისტობულე - სამოცდაათთაგანნი (I)

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:დაბადების წელი უცნობია
Wonderwall Music

***Wonderwall Music*** — 1968 წლის ფილმის *Wonderwall* საუნდტრეკი და ინგლისელი მუსიკოს ჯორჯ ჰარისონის სადებიუტო სტუდიური ალბომი. ეს არის The Beatles-ის ლეიბლ Apple-ზე გამოსული პირველი ალბომი და ჯგუფის რომელიმე წევრის პირველი სოლო ალბომი. ყველა კომპოზიცია ინსტრუმენტულია, აქა-იქ ინგლისური ტექსტის გარდა ან შენელებული საუბრის სახეს ატარებს ("Dream Scene").

ალბომს ჰარისონი იწერდა 1967 წლის ნოემბრიდან 1968 წლის თებერვლამდე, ლონდონსა და ბომბეიში. ტრადიციისამებრ, მან საუნდტრეკი გამოიყენა ინდური კლასიკური მუსიკის პოპულარიზაციისთვის.

## სიმღერების სია 
ყველა სიმღერის ავტორი - ჯორჯ ჰარისონი, გარდა მითითებულისა:

;მხარე 1
#Microbes – 3:42
#Red Lady Too – 1:56
#Tabla and Pakavaj – 1:05
#In the Park – 4:08
#Drilling a Home – 3:08
#Guru Vandana – 1:05
#Greasy Legs – 1:28
#Ski-ing – 1:50
#Gat Kirwani – 1:15
#Dream Scene – 5:26

;მხარე 2
#Party Seacombe – 4:34
#Love Scene – 4:17
#Crying – 1:15
#Cowboy Music – 1:29
#Fantasy Sequins – 1:50
#On the Bed – 2:22
#Glass Box – 1:05
#Wonderwall to Be Here – 1:25
#Singing Om – 1:54

;2014 წლის გამოცემის დამატებები
#In the First Place (კოლინ მენლი, ტონი ეშტონი, ასრულებს The Remo Four) – 3:17
#Almost Shankara – 5:00
#The Inner Light (ალტერნატიული დუბლი, ინსტრუმენტული) – 3:43

## სქოლიო
კატეგორია:1968 წლის სადებიუტო ალბომები
კატეგორია:1968 წლის საუნდტრეკები
კატეგორია:ჯორჯ ჰარისონის ალბომები
კატეგორია:EMI Records-ის საუნდტრეკები
კატეგორია:Apple Records-ის საუნდტრეკები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ ჰარისონის პროდიუსერობით
კატეგორია:ფილმების საუნდტრეკები
საყორნის მთა

**საყორნის მთა** — მთა საქართველოში, კახეთის მხარეში, თელავის მუნიციპალიტეტში. მდებარეობს კახეთის კავკასიონზე, საყორნის ქედზე. სიმაღლე ზღვის დონიდან 2425 მ.

## ისტორიული წყაროები
თეიმურაზ ბატონიშვილს საყორნის მთა შეჰყავს იმ შვიდი მთის სიაში, რომლებთანაც დაკავშირებულია ქართული მოდგმა. შესაბამისად ამ მთებს უკავშირებს ქართველთა მთავარი კერპის — ბოჩის შვიდ ხელს.

კატეგორია:კახეთის მხარის მთები
ნიკანორი (სამოცდაათთაგანი)

**ნიკანორი** —  I საუკუნის ქრისტიანი წმინდანი, ქრისტეს 70 მოციქულთაგანი, შვიდი წმინდა დიაკვნიდან ერთ-ერთი. მართლმადიდებელ ეკლესიაში მისი ხსენების დღეა , კათოლიკურში — 28 ივლისი.

## ცხოვრება და მოღვაწეობა
საქმე მოციქულთას მიხედვით (6,1-6), ნიკანორი იყო ერთი შვიდ დიაკონთაგანი, რომლებიც თორმეტმა მოციქულმა აირჩია იერუსალიმში. მოწამეობრივად აღესრულა იმ დღეს, როდესაც ქვით ჩაქოლეს პირველმოწამე სტეფანე. ამავე დღეს მოიხსენებიან სხვა პირველი დიაკვნებიც: სტეფანე, ფილიპე, პროხორე, ტიმონი, პარმენი და ნიკოლოზი.

## ლიტერატურა
*

## რესურსები ინტერნეტში
* სამოცდაათთაგანნი მოციქულნი: პროხორე, ნიკანორი, ტიმონი და პარმენ დიაკონნი (I) — orthodoxy.ge

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:დაბადების წელი უცნობია
ლაგუნის პროვინცია

thumb|ლაგუნა. ოლქი ფილიპინებზე|alt=Лагуна на карте
**ლაგუნის პროვინცია** () — პროვინცია ფილიპინებში, კალაბარსონის რეგიონში. მდებარეობს კუნძულ ლუსონზე მანილადან სამხრეთ-აღმოსავლეთი. პროვინციამ თავისი სახელი მიიღო ესპანური სიტყვიდან „ლაგო“ (lago) (ტბა ან ლაგუნა).

## გეოგრაფია
თითქმის მთლიანად აკრავს ქვეყნის უდიდეს ტბას — ლაგუნა-დე-ბაის. ლაგუნის აღმოსავლეთ რაიონებში მდებარეობს სიერა-მადრეს მთიანეთი, რომელიც 340 კმ.-ზე ვრცელდება.

## მოსახლეობა
2015 წლის მონაცემებით პროვინციის მოსახლეობა შეადგენს 3 035 081 ადამიანს და ის მე-6 ადგილზე დაგას მოსახლეობის რაოდენობის მიხედვით ქვეყნის პროვინციებს შორის. მოსახლეობის სიმჭიდროვე შეადგენს 1600 ად./კმ², რაც ლაგუნას ერთ-ერთ ყველაზე უფრო მჭირდოდდასახლებულ რეგიონად აქცევს ფილიპინებზე. მოსახლეობის ძირითადი ენაა ტაგალური, ფართოდ არის გავრცელებული ასევე, ინგლისური ენაც.

## ადმინისტრაციული დაყოფა
thumb|ლაგუნას მუნიციპალიტეტები|alt=Ph fil laguna.png
ოლქი შედგება 26 დეპარტამენტისა და 4 ქალაქისაგან.

### ქალაქები
### მუნიციპალიტეტები
## ეკონომიკა
მრეწველობა წარმოდგენილია წარმოების ინსტრუმენტებით და ტექნიკით, ელექტრონიკით, სოფლის მეურნეობის პროდუქტების გადამუშავებით. განვითარებულია სოფლის მეურნეობა და თევზაობა, პროვინცია მდიდარია წყლის რესურსებით და ხელსაყრელია სოფლის მეურნეობის განვითარებისათვის. ძირითადი კულტურებია ბრინჯი, ტროპიკული ხილი, ბოსტნეული კულტურები და ყვავილები. მნიშვნელოვანი ადგილი ეკონომიკაში უკავია ტურიზმს.

## გალერეა

ფაილი:Ausflug Falls 1992 Manila.jpg|პაგსანხანის ჩანჩქერი
ფაილი:Church of Liliw, Facade.jpg|ლილიუს ტაძარი
ფაილი:Philippines Paete Catholic Church.JPG|ტაძარი პაეტაში

## რესურსები ინტერნეტში
*პროვინციის ოფიციალური საიტი
*ტურიზმი ფილიპინებზე 
*სტატისტიკის ბლოგი 
*ლჯპმს 

კატეგორია:ფილიპინების პროვინციები